ועדת העבודה והרווחה, כנסת 25, פרוטוקול מספר 43, 2023-05-11 00:00

ישראל אייכלר: אנחנו פותחים את הדיון בפרק ה'

ישראל אייכלר:  על סדר היום: כפל קצבאות, דמי אבטלה כהכנסה לעניין גמלאות שונות

ישראל אייכלר:  הסעיף השני זה סכום שאינו מובא בחשבון כהכנסה לעניין תוספת תלויים בנכות כללית

ישראל אייכלר:  יש לנו בעניין הזה שלוש הצעות חוק שאנחנו רוצים למזג בחוק הזה

יעל סלנט: הצעות החוק הפרטיות האלה שעל שולחן הוועדה הן באותו נושא של מה שמכונה כפל קצבאות, דמי אבטלה כהכנסה מעבודה לעניין קצבאות מסוימות, ומכיוון שזה באותו נושא אז הוועדה יכולה למזג

יעל סלנט:  זה מצריך גם אישור של ועדת הכנסת

ישראל אייכלר: כן, אז אני מבקש קודם כל למזג ולברך את חברי הכנסת שהציעו, חברת הכנסת אפרת רייטן מרום, חבר הכנסת מיכאל מרדכי ביטון, ואני שמח לראות אותך פה אצלנו

ישראל אייכלר:  ברוך הבא בצל קורתנו

מיכאל ביטון: תודה

ישראל אייכלר: וחברת הכנסת אימאן ח'טיב יאסין

ישראל אייכלר:  גם חבר הכנסת מנסור עבאס וחבר הכנסת ווליד טאהא

ישראל אייכלר:  אנחנו ממזגים את החוקים של כולם בחוק הממשלתי שאנחנו הולכים להצביע עליו

ישראל אייכלר:      מי בעד המיזוג?      

ישראל אייכלר: אושר     פה אחד אושר המיזוג של החוקים של חברת הכנסת רייטן מרום וחברי הכנסת מיכאל מרדכי ביטון בעניין כפל קצבאות דמי אבטלה

ישראל אייכלר:      עכשיו אנחנו שולחים את זה לוועדת הכנסת ואנחנו ממשיכים בדיון על הדבר הזה

ישראל אייכלר:  אני מבקש מהיועצת המשפטית להקריא את הצעת החוק

יעל סלנט: בפעם שעברה הסברנו אבל לא הקראנו, אז נקריא

יעל סלנט:       פרק ה': ביטוח לאומי     תיקון חוק הביטוח הלאומי			15

יעל סלנט:  בחוק הביטוח הלאומי (נוסח משולב), התשנ"ה-1995 (בפרק זה – 				חוק הביטוח הלאומי) -      			בסעיף 195, בהגדרה "הכנסה מעבודה או ממשלח יד", בסופה יבוא 					"ולעניין סעיפים 200, 201 ו-202 – גם הכנסה מדמי אבטלה כהגדרתם 				בסעיף 158";     הסברנו את המשמעות של זה

יעל סלנט:      			בסעיף 202(ב)(3), בסופו יבוא "ובלבד שלא יובא בחשבון לעניין הכנסתו 				האמורה סכום השווה ל-11

יעל סלנט: 37% מהשכר הממוצע";     זאת הוראה שנוגעת לקיזוז הכנסות שאינן מעבודה, מקצבת נכות, ובעצם מוצע ש-11

יעל סלנט: 37% מהשכר הממוצע, שזה כ-1,350 שקלים לא יובאו בחשבון לעניין תוספת התלויים

יעל סלנט:  בעצם יקוזז מתוספת התלויים הכנסות שהן לא עבודה

יעל סלנט:       			בסעיף 238, בהגדרה "הכנסה", בסופה יבוא "ויראו הכנסה מדמי 					אבטלה, כהגדרתם בסעיף 158, כהכנסה מעבודה או ממשלח יד";     			בסעיף 320(ח), המילים "לדמי אבטלה או" – יימחקו

יעל סלנט:      כלומר אפשר יהיה לקבל במקביל גם קצבת אזרח ותיק וגם דמי אבטלה, ודמי האבטלה ייחשבו לעניין קצבת אזרח ותיק

יעל סלנט:  זה רלוונטי לנשים בגילאים שדיברנו עליהם, גיל 62 ושמונה חודשים עד גיל פרישה, דמי אבטלה ייחשבו כהכנסה מעבודה

יעל סלנט:      תיקון חוק הבטחת הכנסה 			בחוק הבטחת הכנסה, התשמ"א-1980 (בפרק זה – חוק הבטחת הכנסה) 				-      			בסעיף 12(ג), בהגדרה "תגמול", אחרי פסקה (5) יבוא:     			"דמי אבטלה כהגדרתם בסעיף 158 לחוק הביטוח"

יעל סלנט:      גם פה בעצם הסברנו את המשמעות של זה ובעצם מדוע זאת הוראה שהיא מיטיבה

יעל סלנט:      פרק ה' – ביטוח  לאומי – תחילה ותחולה			סעיף קטן (ג) רק רלוונטי לעניין הזה

יעל סלנט:       			תחילתם של סעיפים 195, 202, 238 ו-320 לחוק הביטוח הלאומי וסעיף 				12(ג) לחוק הבטחת הכנסה, כנוסחם בפרק זה, ביום כ"ה בשבט התשפ"ג 				(16 בפברואר 2023) והם יחולו על גמלאות המשתלמות מיום זה ואילך, 				ואולם לא תופחת גמלת הנכות של מבוטח בשל הוראות סעיף 195 לחוק 				הביטוח הלאומי כנוסחו בחוק זה, לעניין דמי אבטלה המשולמים לו בעד 				תקופת אבטלה שהתחילה לפני יום התחילה

יעל סלנט:      פה אנחנו מתכוונים לפני ה-01

יעל סלנט: 06

יעל סלנט: 2023, רק שיהיה ברור

יעל סלנט:  אני כן רוצה קצת להסביר את הסעיף הזה ממש בקצרה

ישראל אייכלר: כן, כי זה סעיף יקר מאוד

ישראל אייכלר:  אני רוצה לציין שהאוצר לא הסכים בהתחלה לזה, ואחרי לחץ - - - 

ישראל אייכלר:  זה המון כסף

אפרת רייטן: אני רוצה להגיד לך, אדוני היו"ר, שכבר בשנה שעברה הם הסכימו לזה לפני התקציב, אז שלא יעשו לנו יותר מידי הצגות וטובות

טלי גוטליב: לא, זה לא נכון

אפרת רייטן: את אומרת לי לא נכון כשאני הייתי היו"רית? באמת, טלי, עם כל הכבוד

אפרת רייטן:  אני הגעתי לזה שנה שעברה

אפרת רייטן:  איזה חוצפה

מיכאל ביטון: והסכימו שנוכל לשלם מהביטוח הלאומי שאנשים שילמו

ישראל אייכלר: אני רואה שכולם חכמים, כולם נבונים, כולם יודעים את התורה וכולם כבר הציעו את ההצעה, אז כולם יבורכו

אליהו דלל: אני לא הצעתי

אליהו דלל:  אני לא הייתי בעניין

מאיר כהן: זה דבר מצוין

מאיר כהן:  אולי נעבור להצבעה?      

יעל סלנט: יש הסתייגויות, נדון בהסתייגויות

יעל סלנט:  בעצם הוראת השעה הקודמת פגה בסוף 2022, הוארכה מכוח סעיף 38 לחוק יסוד הכנסת עד ה-15 בפברואר ולכן בעצם הביטוח הלאומי מבקש לתת את הזכאות הזאת רטרואקטיבית החל מה-16 בפברואר

יעל סלנט:       לגבי ההוראה של שמירת זכאות, בעצם יש קבוצה לא גדולה של נכים יחידים שלא מקבלים תוספת תלויים, ובמצב הקודם לא היו מקזזים להם את דמי האבטלה משום שהם נחשבו כהכנסה שאינה מעבודה

יעל סלנט:  המצב הזה יהיה להם פחות טוב כי עכשיו זה הכנסה מעבודה ולכן יקזזו את זה מהגמלה הבסיסית

יעל סלנט:      משרד האוצר, אתם רוצים לפרט? כי זה בעצם הוראה שאתם - - -      

דניאל בלנגה: כן

דניאל בלנגה:  באמת לאור בקשת הוועדה בדקנו את הנושא

דניאל בלנגה:  בעצם מדובר בקבוצה של הנכים שדמי האבטלה שלהם הם מעל 6,000 שקלים, מעל הדיסריגרד

דניאל בלנגה:  זה אומר שהשכר שלהם לפני שהם נכנסו לאבטלה היה מעל 15,000 שקלים

דניאל בלנגה:  בעצם ברגע שדמי האבטלה נהיים הכנסה מעבודה, אז קצבת הנכות שלהם מתחילה להיות מקוזזת

דניאל בלנגה:  אם יש מישהו שהוא בדיוק על הדיסריגרד אך סך ההכנסה שלו מהאבטלה ומקצבת נכות היא כ-10,000 שקלים, ככל שדמי האבטלה שלו גדלים, אז סך ההכנסה שלו גדל, אבל כן קצבת הנכות טיפה מקוזזת, שוב, שסך ההכנסה שלו - - -      

טלי גוטליב: לא טיפה, זה יכול להיות הרבה

דניאל בלנגה: גם דמי האבטלה שלו גדלים

דניאל בלנגה:  סך התקרה שלו גדלה

דניאל בלנגה:  סך ההכנסה שלו בכל מקרה גדלה

דניאל בלנגה:  השאלה בכמה היא גדלה

דניאל בלנגה:       לאור בקשת הוועדה, מה שהחלטנו זה שמי שעכשיו מקבל כבר אבטלה ונכות, אנחנו לא נפגע בו ונמשיך לו

דניאל בלנגה:  בעצם כל מי שיקבל אבטלה מעכשיו ועד כניסת החוק לתוקף, אנחנו לא נפגע בו והקצבה שלו לא תקוזז, ומעתה והלאה דמי האבטלה ייחשבו כהכנסה מעבודה לכולם

ישראל אייכלר: תודה רבה

אפרת רייטן: אדוני היו"ר, מה העלות של התיקון הזה?     

ישראל אייכלר: דניאל, חברת הכנסת רייטן שואלת מה העלות של התוספת הזאת?     

אפרת רייטן: של הכול

ישראל אייכלר: הכול כ-65 מיליון שקלים

דניאל בלנגה: אני רק אתקן, זה 85 מיליון, לא 65 מיליון

יעל סלנט: הבהרה חשובה, מי שנכנס לדמי האבטלה עד ה-01

יעל סלנט: 06

ישראל אייכלר: דניאל, כמה זה הסכום הזה שהזיקה לכם היועצת המשפטית שלנו, יעל, שעמדה על זה שלא יהיה נזק?     

דניאל בלנגה: זה בערך כ-2 מיליון שקל

ישראל אייכלר: לא הרבה

ישראל אייכלר:  בכל אופן לאותם אנשים שיזכו בזה זה הרבה כסף

ישראל אייכלר:      נצביע על ההסתייגויות

יעל סלנט: קבוצת המחנה הממלכתי, יש להם שתי הסתייגויות לפסקה (6) בסעיף 15

מיכאל ביטון:  אני רוצה להסיר את ההסתייגויות של המחנה הממלכתי

אפרת רייטן: אתה לא רוצה לשמור את זכות הדיבור?     

מיכאל ביטון: אני יכול לקבל זכות דיבור בלי - - - ?     

ישראל אייכלר: אנחנו נצביע ונפיל את זה, אז תקבל זכות דיבור למעלה

יעל סלנט: אז הסתייגויות 1 ו-2 - - -      

מיכאל ביטון: בסדר, אז תצביע

מיכאל ביטון:  אני לא רוצה להסתייג מחוק שאנחנו אוהבים כולנו פה אחד

ישראל אייכלר: מי בעד ההסתייגויות של המחנה הממלכתי? 2

ישראל אייכלר:  מי נגד ההסתייגויות? 5

ישראל אייכלר: לא אושר     ההסתייגות נפלה והיא תעלה למליאה

יעל סלנט: הסתייגות של קבוצת חד"ש-תע"ל גם לסעיף 15(6), הסתייגות מס' 3

ישראל אייכלר: מי בעד ההסתייגויות של חד"ש-תע"ל? 3

ישראל אייכלר:  מי נגד ההסתייגויות של חד"ש-תע"ל? 5

ישראל אייכלר: לא אושר     ההסתייגות נפלה

יעל סלנט: לפסקה 7 יש לנו הסתייגויות של קבוצת יש עתיד, קבוצת המחנה הממלכתי, קבוצת העבודה וקבוצת חד"ש-תע"ל

יעל סלנט:  אם יש הסכמה אז אפשר על כולן יחד

ישראל אייכלר: מי בעד ההסתייגויות שהקריאה היועצת המשפטית? 3

ישראל אייכלר:  מי נגד? 5

ישראל אייכלר: לא אושר     ההסתייגויות כולן הוסרו

יעל סלנט: עכשיו אפשר לעבור להסתייגויות לפסקה 8 של קבוצת יש עתיד, המחנה הממלכתי וחד"ש-תע"ל

ישראל אייכלר: מי בעד ההסתייגויות שהוקראו? 3

ישראל אייכלר:  מי נגד ההסתייגויות שהוקראו? 5

ישראל אייכלר: לא אושר     ההסתייגויות הוסרו

יעל סלנט: אוקיי

יעל סלנט:  לפסקה 9, הסתייגות של המחנה הממלכתי

ישראל אייכלר: מי בעד ההסתייגות של המחנה הממלכתי? 3

ישראל אייכלר:  מי נגד ההסתייגות של המחנה הממלכתי? 5

ישראל אייכלר: לא אושר     ההסתייגויות הוסרו

יעל סלנט: לסעיף 16 לפסקה (2), המחנה הממלכתי וחד"ש-תע"ל, הסתייגויות 19 ו-20 בקובץ

ישראל אייכלר: מי בעד ההסתייגויות שהוקראו על ידי היועצת המשפטית? 3

ישראל אייכלר:  מי נגד? 5

ישראל אייכלר: לא אושר     ההסתייגויות הוסרו

יעל סלנט: לסעיף 20, הסתייגויות של קבוצת יש עתיד, של המחנה הממלכתי, של חד"ש-תע"ל, הסתייגויות 21 עד 27

ישראל אייכלר: מי בעד ההסתייגויות שהוקראו? 3

ישראל אייכלר:  מי נגד? 5

ישראל אייכלר: לא אושר     כל ההסתייגויות הוסר ויועלו למליאה

ישראל אייכלר:      לפני שאנחנו נצביע על עצם הצעת החוק, חייבים אישור של ועדת הכנסת, לכן יש לכם הרבה זמן כי רק ב-18:00 תהיה ועדת כנסת

ישראל אייכלר:       מיכאל ביטון רוצה זכות דיבור?     

מיכאל ביטון: כן

ישראל אייכלר: בבקשה

מיכאל ביטון: אדוני היושב-ראש, מגלגלים זכות בידי זכאי

מיכאל ביטון:  אתה כיושב-ראש ועדת העבודה מביא במהירות שיא חוק שרק לפני ימים ספורים אישרנו במליאה פה אחד, כל חברי הבית, ועכשיו תוך ימים ספורים נאשר אותו כחוק מלא בכנסת ישראל

מיכאל ביטון:  החוק הזה הוא תיקון חברתי ותיקון עוול היסטורי

מיכאל ביטון:  אני רוצה להודות לשותפות שלי לחוק הזה, אפרת רייטן וחברת הכנסת אימאן ח'טיב

מיכאל ביטון:  החוק הזה, יש לו הרבה משפיעים גם בעבר בקורונה כהוראת שעה, גם לשרי האוצר ושרי רווחה, ומאיר נמצא פה כשר רווחה לשעבר שתמך במהלך הזה, אז אני גם רוצה להודות לו

מיכאל ביטון:       מה מהות החוק? בעצם יש מצבים בחיים שאנשים נקלעים למשבר מסוגים שונים

מיכאל ביטון:  למשל אזרח ותיק הולך לעבודה

מיכאל ביטון:  למה הוא הולך לעבודה אחרי שהוא נהיה אזרח ותיק? כי הפנסיה שלו לא מספקת

מיכאל ביטון:  שארים, אתה מקבל קצבת שארים כי אתה בעצם איבדת בן זוג

מיכאל ביטון:  אתה במצב של התמודדות בחיים שבן הזוג שלך איננו

מיכאל ביטון:  הבטחת הכנסה נובעת מזה שבעצם ההכנסה שלך כל כך נמוכה מקצבאות ואתה במצב הכי נמוך בחברה הישראלית מבחינה כלכלית

מיכאל ביטון:  מזונות, אתה בתהליך של גירושין, אתה מתמודד עם המצב הזה שהוא קשה במשפחה, ולצידו אתה צריך לדאוג לכלכלת הבית

מיכאל ביטון:  מה משותף לכל האנשים האלה? אדם ותיק שצריך לעבוד, אישה אלמנה או בן זוג שיש להם את המזונות? משותף להם שהם כל חייהם הפרישו לביטוח לאומי

מיכאל ביטון:  כל חייהם עבדו ונתנו כסף לביטוח לאומי, ואז ביטוח לאומי בא אליהם ואומר יום אחד בקורונה כשאנחנו נותנים מענקי קורונה, סליחה, לא תוכל לקבל את מענק הקורונה שלך, את דמי האבטלה במלואם כי מקור הכסף הוא ביטוח לאומי ואני גם ככה נותן לך איזה קצבה, לכן אני מקזז לך את קצבת השארים או את המזונות ממה שהייתי צריך לתת לך כדמי אבטלה בקורונה

מיכאל ביטון:  הדבר הזה בקורונה פגע באלפי ישראלים

מיכאל ביטון:  היה חוסר היגיון ופעלנו בוועדת כספים וועדת עבודה, והורדנו את זה מסדר היום ונתנו הוראת שעה שלא יפגעו בקבוצות האלה ולא יקצצו להם את הקצבאות הרגילות שלהם מביטוח לאומי

מיכאל ביטון:       היום אנחנו מביאים את זה לצמיתות, לדורות

מיכאל ביטון:  היום אנחנו באים ואומרים, מי שהפריש כסף לביטוח לאומי כל חייו, עשה ביטוח למצבים קשים וביום שהוא לא עובד זה מצב קשה, הוא נדרש לקבל דמי אבטלה, לא יפגע בזכויות אחרות שהיו לו כמו מזונות, כמו שארים, כמו כל קצבה אחרת שהוגדרה בחוק הזה

מיכאל ביטון:  התיקון הזה הוא תיקון חברתי

מיכאל ביטון:  הוא הולך לקבוצות החלשות ביותר בחברה

מיכאל ביטון:  הוא נעשה בקונצנזוס בבית הזה, בהסכמה פה אחד, באווירה טובה, בימים קשים

מיכאל ביטון:  אני רוצה להודות לך שהבאת את זה מהר והכרעת את הנושא, גם ליושב-ראש הקואליציה, גם לחברי הקואליציה וכמובן לחברי האופוזיציה שעשו יד אחת לחוק חברתי טוב למדינת ישראל

מיכאל ביטון:  תודה רבה

ישראל אייכלר: תודה רבה

ישראל אייכלר:  הוועדה יוצאת להפסקה עד השעה 18:00

ישראל אייכלר: אנחנו ממשיכים את הישיבה של ועדת העבודה והרווחה בנושא כפל קצבאות, דמי אבטלה כהכנסה

ישראל אייכלר:  מיזגנו אל תוך חוק ההסדרים את החוקים של חברי הכנסת רייטן מרום, ביטון ויאסין, ואנחנו נצביע עליהם כמקשה אחת, גם את הסעיף של כפל קצבאות דמי אבטלה כהכנסה לעניין גמלאות שונות וגם את הסעיפים 15, 20, סכום שאינו מובא בחשבון כהכנסה לעניין תוספת תלויים ונכות כללית

ישראל אייכלר:       מי בעד ההצעה? פה אחד, 3

ישראל אייכלר:  מי נגד?      

ישראל אייכלר: אושר     אין מתנגדים, אין נמנעים, הצעת החוק אושרה

ישראל אייכלר:  תודה רבה

מיכאל ביטון: תודה, ברכות

מיכאל ביטון:  חזק וברוך

אפרת רייטן: אדוני היו"ר, שתזכה להמשיך ולעשות כאלה מעשים טובים

ישראל אייכלר: אמן

מיכאל ביטון: אומרים על זה בו"ה, ברכה והצלחה

מיכאל ביטון:  אמן

ישראל אייכלר: הישיבה הזו נעולה

ישראל אייכלר:  תודה ליועצים המשפטיים ולמנהלת על כל היום